शंकर पुरुषोत्तम आघारकर
शंकर पुरुषोत्तम आघारकर (18 नवंबर 1884 - 1 सितंबर 1960) एक भारतीय वनस्पतिशास्त्री थे। उनकी विशेषज्ञता पादप आकृति विज्ञान में थी। उन्होंने अपनी पीएचडी डिग्री बर्लिन विश्वविद्यालय, जर्मनी से सन 1919 में प्राप्त की। वे कलकत्ता विश्वविद्यालय में वनस्पति विज्ञान के घोष प्रोफेसर (1920-47) थे। कलकता के 'इण्डियन एसोसिएशन फॉर कल्टिवेशन ऑफ साइन्स' की तर्ज पर उन्होंने 'महाराष्ट्र एसोसिएशन फॉर कल्टिवेशन ऑफ साइन्स' की स्थापना की और आजीवन उसके निदेशक रहे। वह भारत के प्रमुख वनस्पतिशास्त्रियों में से एक हैं। उन्होंने पश्चिमी घाट की जैव विविधता की खोज की, जहां उन्हें मीठे पानी की जेलीफ़िश की एक प्रजाति मिली, जो तब तक केवल अफ्रीका में पाई जाती थी। ये निष्कर्ष 1912 में वैज्ञानिक पत्रिका 'नेचर' में प्रकाशित हुए थे। कोलकाता के भारतीय संग्रहालय के अधीक्षक डॉ. अन्नांदले ने डॉ. आघारकर को जानवरों और पौधों के नमूनों की सूक्ष्म जांच करने, संरक्षित करने और संचालित करने के अपने आगे के प्रयासों में मदद की। पुणे के 'आघारकर शोध संस्थान' का नाम उनकी स्मृति में किया गया है।